|  |  |
| --- | --- |
| Numri i lëndës: | 2019:251877 |
| Datë: | 27.01.2020 |
| Numri i dokumentit:  | 00787690 |

**P.nr. 999/19**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta si procesmbajtëse, në çështjen penale kundër të pandehurve, A Q dhe G B për shkak te veprës penale dhune ne familje nga neni 248 par.3 te KPRK-së dhe te pandehurës S O për shkak te veprës penale kanosje nga neni 181 par. 1 te KPRK-së, sipas aktakuzës së të Prokurorisë Themelore në Pejë, PP/II.nr. 2352/19 te datës 25.10.2019, pas mbajtjes së shqyrtimit fillestar, me dt. 30.12.2019, në prezencë të Prokurorit te shtetit Muharrem Bajraktari, të pandehurve A Q, S O dhe G B, te dëmtuarës L Q, në të njëjtën ditë mori dhe shpalli publikisht, ndërsa me dt.27.01.2020, përpiloi këtë:

**A K T GJ Y K I M**

Të pandehurit

**A Q, i biri i A dhe nënës F, e gjinisë GJ, i lindur me dt. ..., në P, ku edhe jeton ne rr. “... ..”, nr...., identifikohet në bazë të lnj.nr. personal ..., ka të kryer shkollën e mesme, me profesion-punëtor i ndërtimtarisë, i gjendjes së dobët ekonomike, i martuar, baba i nj fëmije, me nr. tel. ..., shqiptar, shtetas i R. së Kosovës, mbrohet në liri.**

**S O, e bija e SH, nënës Z, e gjinisë H, e lindur me dt. .. në P, ku edhe jeton ne rr. “... ...”, nr.1, identifikohet në bazë të lnj.nr. personal ..., ka të kryer shkollën e mesme, me profesion-punëtore në ... e gjendjes së dobët ekonomike, e martuar, me nr. tel. ... shqiptare, shtetase e R. së Kosovës, mbrohet në liri.**

**G B, e bija e SH, nënës Z, e gjinisë H, e lindur me dt. .., në P, ku edhe jeton ne rr. “.... .”, nr. .., identifikohet në bazë të lnj.nr. personal ..., ka të kryer shkollën e mesme, e papunë, e gjendjes së dobët ekonomike, e martuar, nënë e një fëmije, me nr. tel. ..., shqiptare, shtetase e R. së Kosovës, mbrohet në liri.**

**JANË FAJTORË**

**Sepse,**

**I pandehurit A Q**

1. Me dt. 03.09.2019, rreth orës .. në P, pikërisht ne shtëpinë e tij, me dashje ushtron dhune psiqike dhe fizike ndaj bashkëshortes se tij- te dëmtuarës G B, ne atë mënyrë qe ditëm kritike pas një fjalosje qe kishte pasur me bashkëshorten e tij te dëmtuarën G (lidhur me shkuarjen ne R, ku te dëmtuarës i kishte thënë merr ti 50euro), aty ka filluar përleshja, ku e njëjta tenton ta merr vajzën dhe te del nga shtëpia, por i pandehuri i del përpara dhe e godet me grushta ne fytyre, ia merr vajzën dhe telefonin, pastaj e dëmtuara largohet nga shtëpia dhe e lajmëron rastin ne polici.

--me çka ka kryer vepër penale dhunë në familje nga neni 248 par. 3 të KPRK-së.

**E pandehura S O**

1. Me dt. 03.09.2019, rreth orës 12:00 në Pejë, përmes telefonit, seriozisht kanos tjetrin me fjale se do ta privoj nga jeta dhe atë te dëmtuarin – bashkëshortin e motrës se saj te dëmtuarin A Q , ne atë mënyrë qe ditën kritike pasi qe e pandehura kishte provuar ta kontaktoj motrën e saj G, por e njëjta nuk e kishte hapur telefonin pastaj theret bashkëshortin e saj dhe e pyet për motrën e vete i njëjti i tregon se bashkëshortja e tij ishte fjalosur me te dhe me motrën e tij L , dhe ka dal nga shtëpia, pastaj e pandehura i drejtohet me fjalët, se “nëse ma gjen diçka motrën time G, kam me ju vra dhe kam me ju kall krejt”.

-me çka ka kryer veprën penale te kanosjes nga neni 181 par. 1 te KPRK-së

**E pandehura G B**

1. Me dt. 03.09.2019, rreth orës 12:00 në Pejë, pikërisht ne shtëpinë e tij, me dashje ushtron dhune psiqike dhe fizike ndaj te dëmtuarës – kunatës se saj L Q, ne atë mënyrë qe ditën kritike pasi qe e pandehura ishte duke u fjalosur me bashkëshortin e saj, aty ndërhyn e dëmtuara , ku e pandehura e godet me shuplake ne fytyre te njëjtën te cilës i shkakton lëndime trupore,

--me çka ka kryer vepër penale dhunë në familje nga neni 248 par. 3 të KPRK-së.

Andaj, gjykata konform nenit 7, 38, 39,40, 43,46 par.1 pika 1.1, 43, 47, 48, 49, 69, 70, nenit 248 par. 3 dhe nenit 181 par. 1 te KPRK-së, dhe nenit 365 të KPP-së, të pandehurve u shqipton :

**1.Te pandehuri A Q**

I. **DËNIM ME GJOBË** në shumë prej **200 (dyqind) euro**, të cilin dënim obligohet që ta paguajë më se largu në afat prej 3 muaj, pas plotfuqishmërisë se aktgjykimit dhe

II. **DËNIM ME KUSHT** duke ia shqiptuar **dënimin me burgim** në kohëzgjatje prej **3 (tre) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Në qofte se i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

**2.** **Të pandehurën S O**

**DËNIM ME GJOBË** në shumë prej **200 (dyqind) euro**, të cilin dënim obligohet që ta paguajë më se largu në afat prej 3 muaj, pas plotfuqishmërisë se aktgjykimit.

Në qofte se e pandehura nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro

**3. Të pandehurën G B**

I. **DËNIM ME GJOBË** në shumë prej **200 (dyqind) euro**, të cilin dënim obligohet që ta paguajë më se largu në afat prej 3 muaj, pas plotfuqishmërisë se aktgjykimit dhe

II. **DËNIM ME KUSHT** duke ia shqiptuar **dënimin me burgim** në kohëzgjatje prej **3 (tre) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Në qofte se e pandehura nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

* Të pandehurit obligohen qe secili veç e veç në paguarjen e paushallit gjyqësor shumën prej 20 (pesëdhjetë) euro, në afat prej 15 ditësh, pas plotfuqishmërisë së këtij aktgjykimi.
* Të pandehurit obligohen që secili veç e veç të paguajë taksën për programin e kompensimit të viktimave të krimit, në shumë prej 30(tridhjetë) euro, në afat prej 15 ditësh pas plotfuqishmërisë së këtij aktgjykimi.
* Te dëmtuarit G B, A Q dhe L Q, për realizimin e kërkesës pasurore juridike, udhëzohen në kontest civil.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr. 2352/19 te datës 25.10.2019, kundër të pandehurve kundër të pandehurve, A Q, dhe G B për shkak te veprës penale dhune ne familje nga neni 248 par.3 te KPRK-së dhe të pandehurës S O për shkak të veprës penale kanosje nga neni 181 par. 1 te KPRK-së.

Konform nenit 245 të KPP-së me dt. 30.12.2019, është mbajtur seanca e shqyrtimit fillestar ku prezent ishin Prokurori i Shteti Muharrem Bajraktari, i pandehuri A Q, S O dhe G B si dhe e dëmtuara L Q.

Gjykata konform dispozitave te nenit 246 par. 1, të KPP-së, i ka udhëzuar të pandehurit me të drejtat e tyre, ku në këtë rast të pandehurit deklaruna se i kanë kuptuar këto të drejta, dhe se nuk kanë nevoje për mbrojtës.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se të pandehurit e kanë kuptuar aktakuzën, iu është dhënë mundësia të pandehurve qe të deklarohen për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri A Q deklaroj se e pranon fajësinë për veprën penale e cila i vihet në barrë ka shprehur pendimin për veprën e kryer, ka shtuar se me palën e dëmtuar janë pajtuar dhe tani nuk kanë ndonjë mosmarrëveshje.

E pandehura S O deklaroj se e pranon fajësinë për veprën penale e cila i vihet në barrë ka shprehur pendimin për veprën e kryer, ka shtuar se me palën e dëmtuar janë pajtuar dhe tani nuk kanë ndonjë mosmarrëveshje.

E pandehura G B deklaroj se e pranon fajësinë për veprën penale e cila i vihet në barrë ka shprehur pendimin për veprën e kryer, ka shtuar se me palën e dëmtuar janë pajtuar dhe tani nuk kanë ndonjë mosmarrëveshje

E dëmtuara L Q lidhur me pranimin e fajësisë nga ana e të pandehurës G B deklaroj se pajtohet me pranimin e fajësisë nga ana e të pandehurës dhe nga e njëjta nuk kërkon dëmshpërblim.

G B, në cilësi të dëmtuarës deklaroj se lidhur me pranimin e fajësisë nga ana e të pandehurit A Q pajtohet me pranimin e fajësisë nga ana e të pandehurit, nuk kërkon dëmshpërblim e as kërkesë pasurore juridike.

A Q, në cilësi të dëmtuarit deklaroj se lidhur me pranimin e fajësisë nga ana e të pandehurës S O, pajtohet me pranimin e fajësi nga ana e të pandehurës dhe nuk do te paraqet kërkesë pasurore juridike

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurve nga se shihet së është i vullnetshëm dhe në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurve është bërë konform dispozitave të nenit 246 dhe 248 par 1 të KPP-së, pasi qe të pandehurit e kuptojnë natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Rasim Muja i datës 05.09.2019, raporti i policit Edmond Ademi dt. 03.09.2019, deklarata ete pandehurit A Q e dhënë në polici me dt. 03.09.2019, deklarata te te pandehurit A Q e dhënë ne polici me dt. 04.09.2019, deklarata e te pandehurës S O e dhënë ne polici me dt. 03.09.2019, deklarata e te dëmtuarës L Q e dhënë ne polici me dt. 03.09.2019, deklaratat e të pandehurës G B e dhënë ne polici me dt. 03.09.2019, raportet mjekësore te lëshuara nga spitali i përgjithshëm ne Pejë me dt. 03.09.2019,me nr. 18388, ne emër te L Q , si dhe aj o me nr. 18598, ne emër te G B , fotot e te dëmtuarave si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me provat e ofruara, si dhe pranimin e fajësisë nga ana e të pandehurve është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurve A Q dhe G B qëndrojnë të gjitha elementet e veprës penale se kanë kryer veprën penale dhune ne familje nga neni 248 par. 3 te KPRK-së dhe nga veprimet e te pandehurës S O qëndrojnë të gjitha elementet e veprës penale se kanë kryer veprën penale kanosje nga neni 181 par. 1 te KPRK- së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurve dhe të njëjtit janë penalisht përgjegjës. Sa i parket fajësisë të pandehurit janë të vetëdijshëm për veprën e kryer dhe atë e kanë kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 69 par.1 të KPRK-së. Kështu si rrethana lehtësuese për të pandehurit A Q , S O dhe G B , gjykata mori pranmin e fajesë nga ana e të pandehurve, pendimin për veprën e kryer, premtimin se nuk do të përsërisin vepra tjera penale në të ardhmen , faktin se janë pajtuar dhe nuk kane asnjë mosmarrëveshje ne mes veti, dhe faktin se të pandehuritn nuk kanë qenë të dënuar më parë dhe ndaj tyre nuk udhëhiqet ndonjë procedure tjetër penale, ndërsa rrethana rënduese ndaj të pandehurve gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurve. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 38 i KPRK, i cili konsiston në parandalimin e të pandehurve nga kryerja e veprave penale në të ardhmen dhe të bëjë rehabilitimin e tyre; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor për secilin nga të pandehurit në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, i obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarit i udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.999/19 dt. 27.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate